
                  અમારી શાળામાં વિદ્યાર્થીઓના આરોગ્ય અને સ્વાસ્થ્યની જાળવણી માટે નિયમિત આરોગ્ય તપાસ અને આરોગ્યલક્ષી પ્રવૃત્તિઓ કરવામાં આવે છે. વર્ષમાં એક વખત PHCના તબીબો દ્વારા શાળાના તમામ વિદ્યાર્થીઓની આરોગ્ય તપાસ કરવામાં આવે છે. આ તપાસ દરમિયાન બાળકોના સામાન્ય આરોગ્ય, શારીરિક વિકાસ તથા અન્ય જરૂરી બાબતોની તપાસ કરવામાં આવે છે.
આ ઉપરાંત PHCના નર્સ બહેનો દ્વારા સમયાંતરે શાળાની મુલાકાત લેવામાં આવે છે. કોઈ વિદ્યાર્થીને આરોગ્ય સંબંધિત તકલીફ જણાય અથવા શાળા તરફથી જરૂરીયાત મુજબ ફોન કરવામાં આવે ત્યારે ડોક્ટર અથવા નર્સ ભાઈ/બહેન શાળાની મુલાકાત લઈ બાળકની તપાસ કરે છે અને જરૂર જણાય તો યોગ્ય દવા પણ આપવામાં આવે છે.
વિદ્યાર્થીઓના પોષણ અને આરોગ્ય માટે દર બુધવારે આયર્નની ગોળીઓ આપવામાં આવે છે. તેમજ ધોરણ-5ના વિદ્યાર્થીઓને આરોગ્ય વિભાગ દ્વારા જરૂરી રસીકરણ પણ કરવામાં આવે છે.
ચોમાસાની ઋતુ દરમિયાન બાળકોને ઋતુજન્ય રોગોથી બચાવવા માટે આરોગ્ય વિભાગના માર્ગદર્શન મુજબ જરૂરી દવાઓનું વિતરણ/આપવામાં આવે છે. વિદ્યાર્થીઓને વ્યક્તિગત સ્વચ્છતા, સ્વચ્છ પાણી પીવું, હાથ ધોવા, પૌષ્ટિક આહાર લેવો અને રોગોથી બચવા માટેની સાવચેતી અંગે પણ સમજ આપવામાં આવે છે.
આ રીતે શાળા અને આરોગ્ય વિભાગના સંકલનથી વિદ્યાર્થીઓના આરોગ્યની નિયમિત દેખરેખ રાખવામાં આવે છે અને જરૂરિયાત મુજબ તાત્કાલિક આરોગ્યસેવા ઉપલબ્ધ કરાવવામાં આવે છે.
નિષ્કર્ષ:
શાળામાં વિદ્યાર્થીઓના શારીરિક અને માનસિક સ્વાસ્થ્યને પ્રાથમિકતા આપી વાર્ષિક આરોગ્ય તપાસ, નર્સની મુલાકાત, જરૂરિયાત મુજબ ડોક્ટરની તપાસ, આયર્નની ગોળીઓ, રસીકરણ તથા ઋતુજન્ય રોગો સામે જરૂરી આરોગ્યસેવા જેવી પ્રવૃત્તિઓ નિયમિત રીતે કરવામાં આવે છે.

